Борис Младенов-Young
В науката ти стана исполин…

chitanka.info

В науката ти стана исполин —

превърна в дело всяка цел мечтана,

но сред колеги и приятели един

единствен стар, заклет ерген остана.

Догдето гониш слава и престиж

жените пренебрегвайки с насмешка,

животът се изнизал току-виж

без обич и без топлинка човешка.

Не знаеш ти какво е самота —

по цели нощи сам да страдаш буден,

да няма кой да ти даде вода

и дума да разменяш в дом безлюден.

Несрета тежка и непоносима

са старините без жена любима!

Сидни, Австралия — 2013 Г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.